રૂપિયો 31 પૈસા તૂટ્યો, ડોલર સામે મહિનાના નીચલા સ્તરે | Vyaapaar Samachar
રૂપિયો 31 પૈસા તૂટ્યો, ડોલર સામે મહિનાના નીચલા સ્તરે
forex-news-india | October 15, 2019, 8:20 PM
અમદાવાદ : ચીન સાથે વેપારને લઈને પ્રગતિની ચિંતાને વચ્ચો ફોરેક્સ બજારમાં ડોલર સામે રૂપિયો 31 પૈસાની પીછેહઠમાં 71.54એ બંધ હતો. જ્યારે ક્રૂડ ઓઈલના ભાવમાં અડધા ટકા જેટલો ઘટાડો થયો છે અને શેરબજારની તેજી રૂપિયામાં વધુ ખરાબી અટકી છે.
આજે ફોરેક્સ બજારમાં ડોલર સામે રૂપિયો 71.34એ ખૂલી સેશન દરમિયાન 71.56ની નીચી અને 71.22ની ઊંચા સપાટી બનાવી અંતે 31 પૈસાની ખરાબીમાં રૂપિયો 71.54 બંધ હતો. જે 17 સપ્ટેમ્બર પછીની સૌથી નબળી સપાટી માનવામાં આવે છે.
ચાલુ વર્ષે અત્યાર સુધીમાં ડોલર સામે રૂપિયો 2.04 ટકા નબળો થયો છે. જ્યારે સ્થાનિક ઈક્વિટી બજારમાંથી વિદેશી રોકાણકારોએ 7.42 અબજ ડોલરની લેવાલી કરી છે. જ્યારે ડેટ માર્કેટમાં 4.01 અબજ ડોલર ઠાલવવામાં આવ્યા છે.